Maia Sandu îi cere ajutorul lui Vladimir Putin. Ce i-a scris liderului de la Kremlin.
Maia Sandu i-a cerut lui Vladimir Putin să ofere vaccinuri anti-covid Republicii Moldova. Maia Sandu a precizat că a semnat scrisoarea vineri, după discuția cu ambasadorul Federației Ruse la Chișinău Oleg Vasnețov.
Maia Sandu, i-a trimis o scrisoare lui Vladimir Putin, prin care îi cere un lot de vaccinuri anti-Covid. Președintele pro-european al Moldovei a anunțat despre acest lucru în emisiunea "Vineri cu Anatoly Golya" de la RTR Moldova, filială a televiziunii de stat Rusia 1."Am discutat cu ambasadorul Rusiei în Republica Moldova și mi-a spus că acum este puțin probabil să putem cumpăra acest vaccin, dar acesta ar putea fi transmis în calitate de ajutor umanitar. În acest sens, am scris o scrisoare președintelui Rusiei. Scrisoare a fost semnată astăzi, după discuția cu domnul ambasador. Nu avem date exacte", a declarat Maia Sandu în cadrul emsiunii.Totodată, Maia Sandu a precizat că a trimis astfel de scrisori liderilor din peste 30 de țări, pentru a face rost de cât mai multe doze de vaccin anti-Covid. Peste 50.000 de doze de vaccin ajung sâmbătă la Chișinău ca donație din partea României.